Evel-se, da skouer, ur gumuniezh nevez e Bro-C'hall, "goude "eizh  bloavezhiad a labour ramzel", emezo, a zo o paouez embann ar peder  levrenn gant an testennoù gallek ha latinek, gant ar sonerezh eus an  doare  roman ordinal da lidañ an Eurioù. Evit izili ar gumuniezh e oa  bet graet al labour da gentañ. Bremañ avat e kinnigont an oberenn-se  da bep kristen er parrezioù fiziet enno gant an eskibion. " Pedenn  Liderezh an Eurioù a zo pedenn diazez ar Gristenion", a lavar  Goursened Vatikan II. Kentañ levrenn embannadur klok "Liderezh an  Eurioù" a zo deuet er-maez evit al Gristenion vrezhonegerion eta.  Meuleudi da Zoue ! Ur c'haer a hent a zo bet graet, gant e grasoù da  heul. Teir  levrenn all a chom da gempenn c'hoazh ha da embann ma vez  kavet gwerzh d'al levrenn gentañ, a servijo neuze da baeañ mouladur an  eil levrenn, evel-se betek ar pevare…mar bez bolontez Doue hor befe  yec'hed a-walc'h da gas da benn an drevell hir-mat-se !